Írska kuchyňa

Írska kuchyňa (, ) používa predovšetkým suroviny tradične dostupné v Írsku a je ovplyvnená anglickou kuchyňou. Využíva sa mäso, ryby alebo morské plody. Hojne sa pripravujú jedlá z kapusty a ostatnej zeleniny. Základnou potravinou sú zemiaky, ktoré sú súčasťou írskej stravy od 17. storočia. Pripravujú sa na všetky spôsoby – opekané, ako kaša, cesnakové alebo ako hranolky. Práve nedostatok zemiakov spôsobil veľký írsky hladomor v roku 1845.

Ďalšou obľúbenou potravinou sú syry, ktoré sa tu vyrábajú podľa tradičných receptov. Známe sú polotuhý plátkový syr gubbeen alebo gigginstown. Zo severoírskeho kozieho mlieka sa vyrába smotanový syr irish goat (podobný francúzskemu brie).  Obľúbené sú aj gabriel (tradičný horský syr), cashel blue, burren gold, desmond a cais nan deise (tvrdý syr s orechovou arómou).

Stravovanie

Raňajky 
Íri zvyčajne raňajkujú medzi 7. a 10. hodinou. Raňajky sú veľmi výdatné. Býva to ovsená kaša (porridge) alebo cereálie s mliekom, pražené vajcia so slaninou alebo párkom, toast s maslom a džemom. Všetko sa zapíja čajom alebo kávou.

Často sa írske raňajky podobajú anglické raňajky. Podáva sa chlieb sóda farl a klobásy zvané drisheen (podobné britským klobásam white pudding, obdoba jaternice, a black pudding, obdoba krvavnice). Ďalej sa podávajú párky, slanina, fazule, vajcia, huby alebo opečené rajčiny. Niekdy sú to rôzné jedlá zo zemiakov, napríklad boxty (palacinky zo zemiakov).

Obed 
Íri zvyčajne obedujú medzi 12:30 a 14:30 hodinou. Jedlo býva ľahšie a najčastejšie je to polievka alebo sendvič. Írske polievky sú husté a výdatné, napríklad zeleninová s jačmeňom, mäsovým vývarom a smotanou alebo zemiaková polievka s cibuľou, mrkvou a petržlenovou vňaťou.

Večera 
Na vidieku sa obvykle večerí už okolo 18. hodiny, v mestách sa večerí neskôr medzi 19. a 22. hodinou. Večera býva veľmi sýta.  Zvyčajne to býva jednoducho upravené mäso. Hovädzie sa pripravuje ako rostbíf alebo steak s omáčkou a zeleninou. Jahňacie sa podáva ako kotletky, roštenky alebo ako irish stew (sýte jedlo z duseného mäsa, zemiakov, mrkvy a cibule dochutené petržlenovou vňaťou a tymiánom).  Bravčové mäso sa konzumuje ako slanina, klobásky, rebierka, limerská šunka alebo coddle (dusené jedlo z klobásiek, slaniny, cibule, zemiakov a petržlenovej vňate).

Podávané dezerty sú veľmi podobné anglickým pudingom. Sú veľmi sladké, lepkavé a dopĺňajú sa ušľahanou smotanou alebo zmrzlinou.

Príklady jedál 
 Irish stew (), írske národné jedlo, dusená zmes ovčieho mäsa, zemiakov, mrkvy a cibuľa
 Coddle (), hustá polievka z varených zemiakov, slaniny, párku a cibule
 Shephard's pie, koláč z mletého ovčieho mäsa s vrstvou zemiakovej kaše posypanej syrom
 Bacon and cabbage (), jedlo zo slaniny varené s kapustou a zemiakmi
 Boxty (), palacinka zo zemiakov
 Colcannon (), zemiaková kaša s kelom, maslom a mliekom
 Crubeens (), korenené a údené bravčové nožičky
 Lamb with mintsauce, jahňacie mäso s kyslastou mätovou omáčkou
 Kippers, pečenáče
 Rasher, opečené plátky slaniny
 Soda farl (), chlieb, pri ktorého výrobe je použitá jedlá sóda miesto kvasníc
 Scones, írske žemličky, ktoré sa natierajú maslom, džemom, medom a smotanou (clotted cream)
 Porter cake, írsky dezert zo sušeného ovocia a stoutu (silné tmavé pivo)

Príklady nápojov 

 Irish coffee (írska káva), silná káva so smotanou alebo šľahačkou, cukrom a whisky
 Cider, alkoholický nápoj z jabĺk s nízkym obsahom alkoholu
 Poitín, silná pálenka
 Čaj
 Pivo, ktorého Íri vypijú takmer 250 miliónov litrov piva ročne. Najčastejšie pijú stout (silné tmavé pivo s krémovou penou) a black velvet (kombinácia tmavého piva stout a šampanského). Írska značka Guinness vyrábaná v Dubline je známa po celom svete. Pivo sa často podáva v špeciálnych baroch, tzv. puboch.
 Írska whiskey vyrábaná pod značkami Tullamore Dew alebo Jameson sa pije po celom svete. Slovo whiskey znamená „voda života“. Írska whiskey sa od škótskej whisky líši nielen písmenkom „e“. Pravá írska whiskey je trikrát destilovaná a nemá dymovú príchuť.  Sú dva typy whiskey – sladová whiskey (sladová whiskey) z ječmenného sladu a obilná whiskey z iného druhu obilia a prímesí ječmenného sladu. Whiskey sa pridáva do irskej kávy, do irského likéru irish mist (whiskey s medem a bylinkami) alebo do irish cream liquer (whiskey, čokoláda a smetana).

Referencie

Iné projekty

Zdroj 
 

Írska kuchyňa
Írska kuchyňa